༄༅། ། ན་མོ་གུ་རུ། འཁོར་བའི་སྡུག་བསྔལ་ཐམས་ཅད་སྐྱེ་བ་ལས་བྱུང་
ཞིང་། དེ་ཡང་ལས་ཉོན་དང་རྩ་བ་བདག་ཏུ་འཛིན་པ་ལ་ཐུག་པས། དེ་དྲུངས་ནས་
འབྱིན་པ་ལ་འཛིན་སྟངས་འགལ་བའི་ལམ་བདག་མེད་པའི་ལྟ་བ་ངེས་པར་བསྒོམ་
དགོས། དེ་ལ་ངར་འཛིན་ལྷན་སྐྱེས་ཀྱི་འཛིན་ཚུལ་སྤྱོད་ལམ་ཀུན་ཏུ་འདྲེས་ནས་
འབྱུང་ཡང་ངོས་ཟིན་མི་ནུས་པས། དགའ་འཇིགས་ཀྱི་ཉམས་ཁྱད་པར་བའམ།
ངའོ་སྙམ་པའི་བློ་ལྷང་ངེ་བ་ཞིག་བསྐྱེད་ནས། སྐབས་དེར་བློའི་ཟུར་གཅིག་གིས་དེ་
ཇི་ལྟར་བཟུང་བརྟགས་པ་ན། ལུས་སེམས་སོ་སོའི་སྟེང་ནས་ང་གྲུབ་པ་ལྟ་བུ་སོགས་
འཆར་ཚུལ་སྣ་ཚོགས་འབྱུང་ཡང་གནས་སྐབས་ཀྱི་བློའི་འཆར་ཚུལ་ཙམ་ཡིན་ལ། ཕུང་
བོ་ལྔའམ་ལུས་སེམས་ཚོགས་ཙམ་གྱི་སྟེང་ནས་ང་ཞེས་ཚུགས་ཐུབ་ཏུ་གྲུབ་པ་འདྲ་
བའི་འཛིན་ཚུལ་ངོས་ཟིན་པར་བྱ་བ་དགག་བྱ་ངེས་པའི་གནད། ཆོས་གང་ཡིན་ཀྱང་
ཡང༌ན༌གཅིག༌དང་ཡང༌ན༌དུ་མའི་རྣམ་པར་ཡོད་དགོས་པས་དེ་འདྲའི་འཛིན་ཚུལ་
ལྟར་གྱི་ང་དེ་ཡང་བཟུང་བ་ལྟར་ཡོད་ན་ཕུང་བོ་དང་གཅིག་དང༌ཐ་དད༌གང་རུང་
ལས་གཞན་དུ་ཡོད་ཚུལ་ཕུང་གསུམ་པ་མེད་པར་ཐག་བཅད་པ་ཁྱབ་པ་ངེས་པའི་
གནད་སྔར་གྱི་དགག་བྱའི་འཛིན་ཚུལ་ང་བློ་ངོར་ངེས་སུ་བཅུག་སྟེ། དེ་འདྲའི་ང་དེ་
- 285 -

ཐོར་བུ་སྣ་ཚོགས།
ཕུང་བོ་ལྔ་དང་གཅིག་ཏུཡོད་ན་རང་ངོས་ནས་གྲུབ་པའི་གཅིག་ཏུ་འགྱུར་ཞིང༌། དེ་
ལྟར་ན་ཐ་དད་ཀྱི་དབྱེ་བ་གཏན་ནས་མེད་པའི་གཅིག་ཏུ་འགྱུར་པས། བདག་ཁས་
བླངས་པ་དོན་མེད་པར་ཐལ་བ་དང་། བདག་དུ་མར་འགྱུར་བ་དང་། བདག་སྐྱེ་
འཇིག་ཅན་དུ་ཐལ་ཞིང་། བདག་སྔ་ཕྱི་རང་བཞིན་ཀྱིས་གྲུབ་པའི་སྐྱེ་འཇིག་བྱེད་ན་
ལས་མ་བྱས་པ་དང་འཕྲད་པ་དང་། བྱས་པ་ཆུད་ཟོས་པར་ཐལ་བ། སྐྱེ་བ་དྲན་པ་
མི་འཐད་པར་ཐལ་བ། ཉེ་བར་བླང་བྱ་དང་ཉེ་བར་ལེན་པ་བོ་གཉིས་གཅིག་ཏུའགྱུར་
ལ༑ དེ་ལྟར་ན་བྱ་བྱེད་ཐམས་ཅད་གཅིག་ཏུ་འགྱུར། གཞན་ཡང་ངའི་ལུས་དང་
ངའི་སེམས་སོགས་ཀྱི་ཐ་སྙད་མི་འཐད་པར་ཐལ་བ་སོགས་ཀྱི་རིགས་པས་དེ་འདྲའི་
ང༌དེ༌ཕུང་བོ་དང་གཅིག་ཏུ་མ་གྲུབ་པ་ལ་ངེས་པ་བཙལ་བ་གཅིག་བྲལ་ངེས་པའི་
གནད། གལ་ཏེ་ཕུང་བོ་ལས་ཐ་དད་དུ་གྲུབ་ན་རྟ་གླང་བཞིན་ཕུང་བོ་སོ་སོར་བསལ་
བའི་ཤུལ་དུ་ང་འདི་ཞེས་བཟུང་དུ་ཡོད་དགོས་པ་ལ་དེ་མེད་པ་དང་། བདག་ལ་ཕུང་
བོའི་མཚན་ཉིད་དང་མི་ལྡན་པས། འདུས་མ་བྱས་སུ་ཐལ་བ་དང་། ཕུང་བོ་ན་བས་
ང་ན་བར་མི་འཇོག་པར་ཐལ་བ་སོགས་ཀྱིས་དུ་བྲལ་ངེས་པའི་གནད། དེ་ལྟར་
གནད་བཞིའི་དཔྱད་པ་བས་ལྷན་སྐྱེས་ཀྱིས་བཟུང་བ་ལྟར་གྱི་ང་དེ་མ་གྲུབ་པར་ངེས་ན།
གང་ཟག་གི་བདག་མེད་པའི་ལྟ་བ་ཐོག་མར་རྙེད་པ་ཡིན་ཞིང་། རྣམ་བདུན་སོགས་
ཀྱི་རིགས་པ་ཡང་འདིར་འདུས། འོ་ན་ང་ཞེས་པ་གཏན་ནས་མེད་དམ་ཞེ་ན་མ་ཡིན་ཏེ།
ལུས་སེམས་ཚོགས་པ་ལ་མིང་གིས་བཏགས་ཙམ་དུ་ཡོད་ཅིང་དེ་ཙམ་ལ་ལས་གསོག་
པ་བོ་དང་། འབྲས་བུ་མྱོང་བ་བོ་སོགས་སུ་འཇོག་ནུས་པ་དགོས། དེས་མཚོན་ནས་
ཕུང་སོགས་ཀྱི་ཆོས་ཐམས་ཅད་ཀྱང་རང་རང་གི་ཆ་ཤས་ཚོགས་ཙམ་ལ་ཐ་སྙད་
བཏགས་པ་ཙམ་མ་གཏོགས་རང་ངོས་ནས་ཚུགས་ཐུབ་ཏུ་གྲུབ་པ་མེད་ཅིང༌། མ་
བཏགས་མ་དཔྱད་པའི་མིང་རྐྱང་བཏགས་ཡོད་ཙམ་ལ་བྱ་བྱེད་རྟེན་འབྲེལ་ཐམས་
ཅད་འཇོག་ནུས་པ་དང༌། རང་བཞིན་གྱིས་སྟོང་བ་དང་། སྣང་ཙམ་གྱི་རྟེན་འབྲེལ་
གཉིས་བློ་ངོར་གཅིག་གིས་གཅིག་ལ་ངེས་པ་འདྲེན་ཞིང་ཕན་ཚུན་གྲོགས་སུ་འཆར་
286

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང ༽
བ་བྱུང་ན་ལྟ་བའི་དཔྱད་པ་རྫོགས་པ་ཡིན། མདོར་ན་ཐག་ཁྲ་སྦྲུལ་དུ་འཁྲུལ་བ་བཞིན་
ཕྱི་ནང་གི་ཆོས་ཐམས་ཅད་ཀྱང་རང་རང་གི་གདགས་གཞིའི་ངོས་ནས་བཏགས་དོན་
བཙལ་ན་རྙེད་རྒྱུའི་མཚན་གཞི་རྡུལ་ཙམ་ཡང་མེད་ཅིང་ཐ་སྙད་དུ་བྱ་བྱེད་ཐམས་
ཅད་སྒྱུ་མ་དང་གཟུགས་བརྙན་ཆུ་ཟླ་ལྟར་བསྙོན་མེད་དུ་སྣང་བའི་ཚུལ་ལ་ངེས་པ་ཅི་
འདྲོངས་བྱས་ཏེ། སྤྱོད་ལམ་ཀུན་དང་ཁྱད་པར་དགེ་སྦྱོར་གང་བྱེད་ལ་དེའི་རྒྱས་
བཏབ་ན་འགལ་རྐྱེན་གྱིས་འཇོམས་མི་ནུས་ཤིང༌། སེམས་བསྐྱེད་ཀྱིས་ཟིན་པས་
ཐབས་ཤེས་ཟུང་འབྲེལ་གྱི་རྒྱལ་སྲས་ཀྱི་སྤྱོད་པར་འགྱུར་ལ། ཞི་ལྷག་ཟུང་དུ་འབྲེལ་
ཞིང་བསོད་ནམས་ཀྱི་ཚོགས་ཀྱི་དཔུང་དང་བཅས་བསྒོམ་པས་སྒྲིབ་གཉིས་ཀྱི་དགྲ་
ལས་རྒྱལ་ཞིང་དོན་གཉིས་ལྷུན་གྱིས་འགྲུབ་པར་འགྱུར་རོ། ། ཞེས་ལྟ་བ་སྐྱོང་ཚུལ་མདོར་
བསྡུས་འདི་ནི། གུས་སློབ་དོན་གཉེར་ཅན་འགས་བསྐུལ་ངོར། ༧ བཙུན་གཟུགས་བློ་བཟང་འཕྲིན་
ལས་ཀྱིས་བྲིས་པ་ཛ་ཡནྟུ།